**Нівалду Радрыгіс Ферэйра** (парт.: Nivaldo Rodrigues Ferreira; нар. 22 чэрвеня 1988, Іаты, Бразілія), больш вядомы як проста **Нівалду** або **Нівалда** — бразільскі футбаліст, нападнік англійскага клуба «Сіці-оф-Ліверпул».

Клубная кар’ера
---------------

Пачынаў займацца футболам у Сан-Паўлу, пазней выступаў за бразільскія клубы «Бараунас» і «Алекрын». У 2011 годзе стаў перайшоў у казахстанскі клуб «Атырау», дзе стаў адным з вядучых ігракоў, аднак у сезоне 2012 амаль не гуляў праз праблемы са здароўем. У жніўні 2012 года быў на праглядзе ва «Уфе», а ў ліпені 2013 года далучыўся да «Сібіры». З чэрвеня 2014 года на працягу двух сезонаў выступаў за «Прамень-Энергію», дзе быў трывалым іграком асновы. У жніўні 2016 года перайшоў у краснаярскі «Енісей», аднак не змог замацавацца ў складзе, і ў студзені 2017 года пакінуў каманду ў якасці свабоднага агента.

У лютым 2017 года далучыўся да беларускага клуба «Гомель», з якім неўзабаве падпісаў кантракт. У складзе «Гомеля» замацаваўся ў аснове, па выніках першай паловы чэмпіянату Беларусі 2017 з пяццю галамі быў найлепшым бамбардзірам каманды. У чэрвені 2017 года стала вядома аб цікавасці да Нівалду з боку брэсцкага «Дынама», якое неўзабаве аформіла пераход іграка. У склдазе дынамаўцаў таксама стаў трывалым іграком асновы.

У лютым 2018 года быў аддадзены ў арэнду ташкенцкаму «Лакаматыву» на 5 месяцаў. У складзе ўзбекскага клуба чаргаваў выхады ў стартавым складзе і на замену; выступаў у азіяцкай Лізе чэмпіёнаў. У чэрвені 2018 года па заканчэнні арэнды вярнуўся ў Брэст. З ліпеня зноў стаў выступаць у складзе брэсцкай каманды, але на полі з’яўляўся нерэгулярна. У снежні 2018 года разарваў кантракт з дынамаўцамі.

У лютым 2019 года зноў стаў іграком «Гомеля». У сезоне 2019 трывала гуляў у стартавым складзе каманды, але не здолеў выратаваць яе ад вылету ў Першую лігу.

У студзені 2020 года падпісаў кантракт з мальтыйскім клубам «Гуджа Юнайтэд», аднак ужо ў сакавіку пакінуў яго, згуляўшы ў шасці матчах. Неўзабаве з’явілася інфармацыя аб магчымым пераходзе нападніка ў бабруйскую «Белшыну», афіцыйна аб трансферы было абвешчана ў красавіку. У складзе «Белшыны» пераважна выхадзіў на замену. У верасні 2020 года па пагадненні бакоў пакінуў бабруйскі клуб і неўзабаве далучыўся да «Іслачы». Пакінуў «Іслач» у снежні 2020 года.

У 2021 годзе стаў выступаць у чэмпіянаце Кіеўскай вобласці за «Джуніярс» (Шпыцькы), а неўзабаве далучыўся да «Чайкі» з Другой лігі Украіны. У жніўні 2022 года стаў іграком «Рэдкліфа» з сёмага англійскага дывізіёна, а ў кастрычінку на правах арэнда далучыўся да «Бутла». У жніўні 2023 года перайшоў у «Сіці-оф-Ліверпул».

Крыніцы
-------

1. ↑  Nivaldo // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Напісанне ў адпаведнасці з партугальска-беларускай практычнай транскрыпцыяй
3. ↑  "Гомель" объявил о подписании контракта с Нивалдо
4. ↑  "Гомель" сообщил о продаже Нивалдо брестскому "Динамо"
5. ↑  Нивалдо перешел в ташкентский "Локомотив" на правах 5-месячной аренды
6. ↑  Нивалдо вернулся в брестское "Динамо" из аренды
7. ↑  Брестское "Динамо" расторгло контракты с Нивалдо и Филиповичем
8. ↑  "Гомель" объявил о подписании контракта с Нивалдо
9. ↑  Экс-нападающий "Гомеля" и брестского "Динамо" перешел в мальтийский клуб
10. ↑
11. ↑  Нивалдо покинул "Белшину"
12. ↑  "Ислочь" объявила о подписании контракт с Нивалдо
13. ↑  "Ислочь" рассталась с Нивалдо

|  |  |
| --- | --- |
| ⚙️   Фота, відэа і аўдыё | Instagram |
| Тэматычныя сайты | by.tribuna.com · FootballFacts.ru · Soccerway · Sportbox.ru · teams.by · playmarkerstats.com (ігрок) · Transfermarkt (ігрок) · Прэсбол · РПЛ (ігрок) |